open-index/open-wikipedia-markdown huggingface dataset:
Skråmestø

**Skråmestø** er et sted på Askøy i Hordaland. Antatt opphav for navnet er «skråme», tare, og «stø». Fra Skråmestø går det vei videre til Oksnes og Bekkenes.

## Eksterne lenker
* Skråmestø Bygdelags hjemmesider
Hannibal (andre betydninger)

**Hannibal** er et av de mest vanligste puniske fornavn. 

## Personer
* Hannibal Gisco, en militær strateg fra Karthago kjent fra den første punerkrigen.
* Hannibal Barca, general som kommanderte Karthagos hær under den andre punerkrigen, og  kjent for å ha krysset Alpene på elefaner.
* Hannibal Hamlin, visepresident under Abraham Lincoln.
* Hannibal Hammer, sogneprest fra Gran.

## Skjønnlitteratur
* Hannibal Lecter, fiktiv person skapt av Thomas Harris.
* Hannibal (roman), tredje bok i serien om Hannibal Lecter.
* Hannibal Rising, fjerde bok i serien om Hannibal Lecter.

## Film og TV
*Hannibal (film), basert på bøkene om Hannibal Lecter
*Hannibal Rising (film), basert på bøkene om Hannibal Lecter
*Hannibal (TV-serie), basert på bøkene om Hannibal Lecter

## Annet

* «Hannibal», berømt orlogsskip bygget i 1645 – 1647.
Liste over ordførere i Mandal

**Liste over ordførere i Mandal kommune** viser navn, parti og funksjonsperiode for ordførere i Mandal kommune fra innføringen av formannskapslovene i 1837 til 2020 der kommunen ble slått sammen med tidligere Lindesnes og Marnardal kommuner til en ny kommune med navnet Lindesnes.

## Kilder
* 
*
Alamaailman Vasarat

**Alamaailman Vasarat** er et finsk avant-garde kult-band. Musikken deres kombinerer mange stilarter og påvirkninger, og er derfor vanskelig å sette i bås; på deres offisielle nettside er bandets musikk spøkefullt kalt «kebab-kosher-jazz-film-traffic-punk-music». Mye av musikken minner om klezmer.

Debutalbumet *Vasaraasia* nådde 7.-plass på «Europe Top-20»-lista.

Alamaailman Vasarat har også komponert og fremført filmmusikk; senest for den prisvinnende animasjonsfilmen *[[Elukka]]* av Tatu Pohjavirta. 

## Medlemmer
* Jarno Sarkula (sopran-, tenor- & bass-saksofon, bassklarinett)
* Erno Haukkala (trombone, tuba, piccolotrombone)
* Miikka Huttunen (tråorgel, piano, keyboard)
* Tuukka Helminen (cello)
* Marko Manninen (cello)
* Teemu Hänninen (tromme, perkusjon)

## Diskografi
* *[[Vasaraasia]]* (2000) Wolfgang Records
* *[[Käärmelautakunta]]* (2004) Wolfgang Records
* *[[Kinaporin Kalifaatti]]* med *[[Tuomari Nurmio]]* (2005) Johanna Kustannus Oy
* *[[Maahan]]* (2007) Wolfgang Records

## Eksterne lenker
* 
* 
* Alamaailman Vasarat MySpace
Uorganisk forbindelse

**Uorganiske forbindelser** er kjemiske forbindelser som ikke er organiske, dvs. at de fleste forbindelser som ikke inneholder karbon er uorganiske. De er av mineralsk og ikke biologisk opprinnelse. Over det siste århundret er skillet mellom uorganisk og organisk blitt mindre viktig primært fordi de fleste forbindelser i dag er syntetiske. Dessuten har de fleste moderne uorganiske forbindelser organiske ligander.

Enkelte karbonforbindelser har tradisjonelt vært regnet som uorganiske; for eksempel karbonmonoksid, karbondioksid, karbonater, cyanider, cyanater, karbider og thyocyanater. Enkelte stoffer som natrium, klorid og fosfat er essensielle for liv men regnes likevel som uorganiske. Det samme gjelder for kullsyre, nitrogen, karbondioksid, vann og oksygen. Bortsett fra disse stoffene regnes alle biokjemiske karbonforbindelser som organiske eller organometalliske.

## Eksempler på uorganiske forbindelser

En del vanlige stoff som:
* karbondioksid (CO2) 
* natriumklorid (NaCl)
* vann (H2O) 

Typer av forbindelser som ofte er uorganiske
* baser
* salter
* syrer

## Se også
* Liste over uorganiske forbindelser
* Liste over grunnstoffer med uorganiske forbindelser
* Mineralogi
* Geokjemi

## Eksterne lenker
*
EuroPowerPack

**EuroPowerPack** er kombinasjonen av MTU MT 883 dieselmotor på 1&nbsp;100&nbsp;kW med femtrinns Renk HSWL 295TM automatisk girkasse, for bruk i tunge beltegående kjøretøyer som stridsvogner.  Dette er en mer kompakt løsning enn sammenlignbare motor-/girkasse-kombinasjoner.

Den brukes i franske Leclerc EAU og britiske Challenger 2E.

## Eksterne lenker
* Army-Guide
Carl Ludvig Jacobsen

**Carl Ludvig Jacobsen** (1835–1923) var en norsk billedhogger, som er best kjent for skulpturen av Christian IV som står på Stortorvet i Oslo. 

Jacobsen vokste opp i Moss og hadde sin utdannelse fra akademiet i København og en lengre studietur til Italia. Hans far og han bodde i Moss, i Klostergata 13, det er mye som er ukjent om hans far, men vi vet at han også var dyktig med hendene sine. Faren het H. I Jacobsen og bygde huset Klostergata 13.

Mesteparten av Jacobsens arbeider, for det meste gips, ble i 1921 kjøpt av Kristiania kommune. Disse arbeidene er nå på Oslo Bymuseum. Han ble utnevnt til Ridder¹ av St. Olavs Orden i 1880.

## Kjente arbeider
* «Ruth», marmor, Slottet i Oslo, 1884
* «Ruth». Gips. Nasjonalmuseets samlingsutstilling
* Byste av Johan Herman Wessel på Wessels plass i Oslo, 1885
* Byste av Frans Christian Faye, Videnskaps-Akademiet
* Portrett-relieff på minnestøtten over Friedrich August Reissiger i Halden
* Byste av Jørgen Moe på Vestre Aker kirkegård i Oslo
* Bronsegruppen «Bestefar kan» i Nasjonalmuseet 
* Kristus-figuren «Følg meg»
* Gravbyste Ludvig Mathias Lindeman i Oslo domkirke
* Gravbyste J. C. Heuch på Vestre Aker kirkegård i Oslo
* Wilhelm Andreas Wexels, byste på sokkel ved Oslo domkirke

Christian IV av CL Jacobsen 1.jpg|Christian IV på Stortorvet.
Avdukingen av Christian IV-statuen på Stortorvet 28. september 1880 OB.F01133.jpg|Statuen ble ferdig i 1878 og avduket 28. september 1880. 
File:Johan Herman Wessel - IMG 9507.jpg|Bysten av Johan Herman Wessel ble satt opp i 1891 på Wessels plass i Oslo
File:Memorial to W.A. Wexels.jpg|Monument over W. A. Wexels ved Oslo domkirke
File:Memorial to Ludvig Mathias Lindeman.jpg|Monument over Ludvig Mathias Lindeman ved Oslo domkirke
File:Johan Christian Heuch, gravminne på Vestre Aker kirkegård, Oslo, 2016-01-31, DSC 3566.JPG|Gravminne over Johan Christian Heuch på Vestre Aker kirkegård i Oslo
File:Jørgen Moe, gravminne på Vestre Aker kirkegård, Oslo, 2016-01-31, DSC 3562.JPG|Gravminne over Jørgen Moe på Vestre Aker kirkegård i Oslo


## Referanser


## Eksterne lenker
*
Lotusblomst

**Lotusblomst** er blomsten til planten lotusrot *(Nelumbo nucifera)*. Den er et viktig symbol i indiske religioner. De mest vanlige fargene er hvit og rosa. I hinduismen og buddhismen er lotusen sentral både som symbol og offergave. Lotusen er et symbol på skaperkraft og begynnelse så vel som et symbol på renhet. I hinduismen sies det at skaperguden Brahma oppstår i en lotusblomst som vokser ut av Vishnus navle.

Ifølge den buddhistiske tradisjonen skal Buddha ha kunnet gå da han ble født, og da han tok sine første skritt vokste det lotusblomster i fotsporene hans. Lotusliljen har sine røtter i gjørme som symboliserer ondskap, mens selve blomsten vokser over vannet og symboliserer opplysning. Derfor tar buddhister alltid av stilken på blomstene før de ofrer dem på et alter til Buddha.

## Referanser
Divali

**Divali** (diwali) eller **dipavali** er betegnelsen på en lysfest. I delstaten Gujarat  markerer Divali overgangen til et nytt år. Det er årets viktigste høytid innen hinduismen.

## Etymologi
Divali er et ord fra sanskrit, og betyr «en rekke med lys» eller «lysrekken». 

## Feiringen
Festen feires blant annet til minne om at Rama og Sita vender tilbake til Ayodhya i kongeriket Koshala etter flere år i eksil. Folk er lykkelige over at Rama og Sita endelig kommer tilbake, og tar imot dem med tusenvis av levende lys. Festen feires også for gudinnen Lakshmi. Lakshmi er gudinne for lykke og velstand, og bringer lykke til alle som har pyntet husene sine til divali.

Nord i India feirer man også at guden Krishna beskytter kyrne; dette markeres da på den andre dagen i divali.

Før feiringen kan starte gjør man rent hjemmet, og pynter med lys før gudinnen Lakshmi skal komme på besøk. Festen feires i tre til seks dager, i perioden da hinduenes nye år begynner.

Divali regnes for øvrig også som et gunstig tidspunkt for ekteskapsinngåelse.  

På divalifesten tennes stearinlys og oljelamper i alle rom, også utenfor huset hvis det er mulig.

Mange lager en fargerik, symmetrisk dekorasjon som kalles rangoli til festen, og pynter den med lys. Som regel plasseres dekorasjonen rett innenfor eller utenfor inngangsdøren, og for de troende blir rangolien både et uttrykk for at man ønsker både Lakshmi og gjester velkommen, og et middel til å holde onde ånder borte.

## Referanser


## Eksterne lenker
*
Frank Emil Moen

**Frank Emil Moen** (født 9. februar 1967). Moen ble uteksaminert som cand.scient. i marinbiologi ved Universitetet i Trondheim, NTNU i 1993. Han har ettårig pedagogisk utdanning ved samme universitet fra 1995. Bosatt i Egersund.

Moen er fagbokforfatter og har blant annet gitt ut *Dyreliv i havet - nordeuropeisk marin fauna*, et oppslagsverk innen marin systematikk. Utgivelsen er et samarbeid med undervannsfotograf Erling Svensen fra Egersund. 6. utgaven er på 768 sider. 4. utgaven av boken er oversatt til engelsk, og 5. utgaven ble oversatt og gitt ut i Sverige av Norstedts forlag i november 2009. Boken er solgt i nærmere 30 000 eksemplarer og utgitt to ganger gjennom Bokklubben Villmarksliv. Moen er medlem av Norsk faglitterær forfatter- og oversetterforening.

En betydelig oppdatert 7. utgave av Dyreliv i havet publiseres høsten 2020. Da vil også et nytt dynamisk nettsted lanseres, hvor brukere også kan delta med kommentarer, tilleggsopplysninger, foto og video knyttet til Dyreliv i havet - Nordeuropeisk Marin Fauna.

## Referanser
Lotusrot

**Lotusrot** eller **indisk lotus** er en akvatisk plante i Lotusslekten *(Nelumbo)*, som opprinnelig fantes i et stort område fra det moderne Vietnam til Afghanistan, og har blitt spredt som pryd- og matplante. Den finnes også en isolert forekomst i Volgadeltaet ved nordbredden av Det kaspiske hav. 

I 1787 ble den først brakt til Vest-Europa. Roten er spiselig. I Japan spiser man lotusrot med ingefær.

Lotusrot er nasjonalblomsten til India og Vietnam. Den er velkjent som hellig plante innen hinduismen og buddhismen og den er også Indias nasjonalblomst. Innen hinduismen og buddhismen står lotusblomsten for perfeksjon. Den knyttes også særlig til gudinnen (*[[devi]]*)en *[[Kamalatmika|Kamala]]*. Indisk lotus benyttes i asiatisk matlaging. Se beskrivelsen av symbolikk under: Lotusblomst.

Lotusrot er svært hardfør, frøene kan overleve i flere hundre år i innsjøer og likevel blomstre. Arten har palatale (runde) blader som kan bli inntil 60 cm i diameter, og flere lag med kronblader som danner en inntil 20 cm stor blomst. Jordstengelen (rizomen) slår rot på bunnen av ferskvann, og bladene flyter i vannflaten 1-2 meter lengre oppe, men muligens inntil 5 meter. Det mest karakteristiske er den sentrale, oppstående og gule frøkapselen midt i blomsten. Pollineringen skjer ved biller.

## Eksterne lenker
*
Anekdoten

**Anekdoten** er et  svensk progrock-band, bestående av gitarist/vokalist Nicklas Barker, cellist Anna Sofi Dahlberg, bassist/vokalist Jan Erik Liljeström og trommeslager Peter Nordins. De er kjent for det tunge og rastløse lydbildet, dominert av hamrende bassgitar, og for sin bruk av mellotron. Musikken deres er ofte sammenlignet med progrock-tradisjonen på 70-tallet, spesielt med King Crimson, men også med Van der Graaf Generator og Magma.

## Historie
Bandet ble startet som et King Crimson-coverband i 1990 av Nicklas Barker, Jan Erik Liljeström og Peter Nordins under navnet King Edward. I 1991 ble Anna Sofi Dahlberg med, og bandet tok navnet Anekdoten.

## Diskografi
### Studioalbum
* *[[Vemod]]* (med Per Wiberg (Spiritual Beggars, Opeth) på piano), 1993
* *[[Nucleus (album)|Nucleus]]* (remastret og gitt ut på ny i 2004 med et bonusspor), 1995
* *[[From Within (album)|From Within]]*, 1999
* *[[Gravity (Anekdoten-album)|Gravity]]*, 2003
* *[[A Time of Day]] *, 2007
* *[[Chapters (dobbel samle-CD)]] *, 2009
* *Until All the Ghosts Are Gone*, 2015

### Livealbum og bootlegs
* 1. *[[Live EP (album)|Live EP]]*, 1997
* 2. *[[Official Bootleg: Live in Japan]]*, 1998
* 3. *[[Live at NEARfest]] ([[Bootleg]]), [[2000]]
* 4. *Waking the Dead, Live in Japan 2005'', 2005

## Eksterne lenker
* 
* 
* 
* progarchives profil
Allround-VM på skøyter 2009

**Allround-VM på skøyter 2009**, det 67. for kvinner og det 103. for menn, ble avholdt 7. og 8. februar 2009 i Vikingskipet i Hamar, Norge. Etter at billettsalget startet 1. september 2008 ble alle sitteplassene utsolgt etter 20 minutter. Etter første dag med billettsalg var det bare ståplassbilletter i svingene igjen. Paulien van Deutekom og Sven Kramer var tittlforsvarere. van Deutekom klarte ikke å forsvare sin tittel, langdistanseløperen Martina Sablikova fra den lille skøytenasjonen Tsjekkia vant VM-gull for kvinner. Sven Kramer innfridde i herreklassen og vant VM for tredje gang på like mange forsøk.

## Norges tropp
### Herrer
*Håvard Bøkko
*Sverre Haugli
*Øystein Grødum

### Damer
*Maren Haugli

## Dag 1
### 500 meter kvinner

### 500 meter menn

### 3000 meter kvinner

### 5000 meter menn

## Dag 2
### 1500 meter kvinner

### 1500 meter menn

### 5000 meter kvinner

### 10000 meter menn

## Sammenlagt
### Kvinner

### Menn

## Referanser




## Eksterne lenker
* International Skating Union
* Norges Skøyteforbunds sider om VM 2009 
* Offisiell protokoll 
* VM 2009 i media 
* Internasjonale høydepunkter i hurtigløp 2007-2009
Borgarholtsskoli

**Borgarholtsskoli** er en form for videregående skole på Island, nærmere sagt Grafarvogur, Reykjavík. Skolen tilbyr ulike studieretninger, bl.a. multimedia, ulike språk (dansk, fransk, tysk og engelsk), metall og bil. 
Det er ca. 1400 elever der, men det antallet vokser stadig. Skolen er ment for ungdom mellom 16 og 20 år, og de fleste studieretningene der er fire-årige. Det hender allikevel at noen kurs varer i kun ett år.

## Eksterne lenker
*  Offisiell hjemmeside (engelsk)
Kevin Lindsay

**Kevin Lindsay** (født 17. april 1924 i Australia, død 26. april 1975) var en skuespiller som jobbet i Storbritannia. Han hadde gjesteroller i blant annet *[[Crossroads]]*, *[[Z Cars]]* og *[[Play for Today]]*.

Lindsay er kanskje best kjent for sine oppredener i science fiction-serien *[[Doctor Who]]*. Han spilte Linx, den første sontareren i serien, i historien *[[The Time Warrior]]* (1973&ndash;74). Han spilte også to sontarere i *[[The Sontaran Experiment]]* i 1975. Den tredje historien han var med i heter *[[Planet of the Spiders]]* (1974) og i denne spilte han Cho-Je.

Han døde av en hjertesykdom, 51 år gammel.

## Eksterne lenker
*
Nymphaea lotus

***Nymphaea lotus*** er en plante. Den er kjent for å blomstre om natten og lukke seg om morgenen. Rester av planten har blitt funnet i graven til Ramses II av Egypt.

Den brukes ofte som akvarieplante.
Den blir opptil 45 cm høy, og foretrekker klart, varmt, stille og litt surt vann. Fargen på blomsten er hvit, noen ganger med rosa skjær.

## Eksterne lenker
*
Stefano Bartolini

**Stefano Bartolini** (født 22. januar 1952) er en italiensk statsviter. Han har i sitt arbeid særlig arbeidet med sammenlignende politikk, med de vesteuropeiske politiske systemer som empirisk nedslagsfelt. Bartolini har her særlig bidratt med analyser av italiensk og fransk politikk, men også av presidentsystemer og institusjonell reform, politiske partier, valg og valgatferd. Han har de senere år også ytt viktige bidrag til forståelsen av innvirkningen europeisk integrasjon har på politisk representasjon internt i EUs medlemsland, der han blant annet bygger på arbeidene til Stein Rokkan. Boken *Restructuring Europe: centre formation, system building and political structuring between the nation-state and the European Union* (2005) er her det sentrale arbeidet.

Bartolini studerte statsvitenskap ved Universitetet i Firenze. Han ble i 1976 tilknyttet Universitetet i Bologna og tre år senere vendte han tilbake til sitt alma mater, Universitetet i Firenze. I 1990 ble han full professor ved Universitetet i Trieste, året etter også ved Universitetet i Genève. Bartolini har også vært deltilknyttet Institut d'Etudes Politiques i Paris og Juan March-Instituttet i Madrid. Han arbeider nå som professor ved European University Institute i Firenze, der han siden 2006 har vært leder for Robert Schuman Centre for Advanced Studies.

Bartolini ble i 1990 tildelt UNESCOs Stein Rokkan Prize for the Social Sciences. I 2002 holdt han Stein Rokkan-forelesningen.

## Referanser
Frances Fox Piven

**Frances Fox Piven** (født i 1932 i Calgary i Canada) er en amerikansk statsviter, sosiolog og aktivist. Hun er professor i statsvitenskap og sosiologi ved City University of New York, USA.

Piven tok doktorgraden ved University of Chicago i 1962. Hun har særlig arbeidet med politisk mobilisering og sosiale bevegelser i USA. Boken *Poor People's Movements: Why the Succeed, How they Fail* fra 1977 er et av hennes mest kjente arbeider. I årene 2006-2007 var Frances Fox Piven president for American Sociological Association. 

Piven holdt i 2007 Stein Rokkan-forelesningen, under tittelen "The Interaction of Disruptive Challenges and Electoral Politics in the Development of the United States".

## Referanser


## Eksterne lenker
* 
*
John A. Ødbehr

**John Arthur Ødbehr** (født 7. mai 1958) er en norsk politiker og selvstendig næringsdrivende. I perioden 2007-2015 var han ordfører i Vestby kommune i Akershus. Ødbehr representerer Høyre, og ble ordfører gjennom et valgteknisk samarbeid mellom Høyre, Arbeiderpartiet og Fremskrittspartiet. 

7. september 2015 vedtok kommunestyret i Vestby et mistillitsforslag mot ordføreren, på grunn av høyt forbruk på mobil og bredbånd.

## Referanser
Diplodactylidae

* *[[Bavayia]]*
* *[[Crenadactylus]]*
* *[[Dierogekko]]*
* *[[Diplodactylus]]*
* *[[Eurydactylodes]]*
* *[[Hoplodactylus]]*
* *[[Lucasium]]*
* *[[Naultinus]]*
* *[[Oedura]]*
* *[[Oedodera]]*
* *[[Pseudothecadactylus]]*
* *[[Rhacodactylus]]*
* *[[Rhynchoedura]]*
* *[[Strophurus]]*

**Diplodactylidae** er en gruppe gekkoer som bare finnes i Australia, New Zealand, Ny-Caledonia og Loyautéøyene.

Både utbredelsen og genetiske undersøkelser tyder på at disse gekkoene levde på den østlige delen av superkontinentet Gondwanaland før det delte seg. Finnefotøglene, som har en lignende utbredelse, er nært beslektet med Diplodactylidae. Tidligere ble medlemmene i gruppen regnet til underfamilien Diplodactylinae i en stor familie, Gekkonidae, som omfattet alle gekkoer. Noen australske arter fra den gamle Diplodactylinae er nå plassert i familien Carphodactylidae.

De fleste artene i gruppen legger egg med et mykt, pergamentaktig skall. *Rhacodactylus trachyrhynchus* på Ny-Caledonia, og slektene *[[Hoplodactylus]]* og *[[Naultinus]]* fra New Zealand føder levende unger. Slekten *[[Eurydactylodes]]* har  avlange egg med et hardt, kalkholdig skall.

Biologene har tidligere ment at Ny-Caledonia og New Zealand har ganske fattige krypdyrfaunaer, ettersom de fleste artene her er skinker og gekkoer. En har trodd at disse to gruppene av øgler har så lett for å spre seg at de ikke har særlig interesse for biogeografien, men dette har vist seg å være en feilaktig generalisering. Genetiske undersøkelser viser at medlemmene i Diplodactylidae på henholdsvis Ny-Caledonia og New Zealand er søstergrupper, og at de ikke har utvekslet arvestoff siden sen kritt, eller tidlig tertiær. Det har også vist seg at artsantallet av både skinker og gekkoer på disse øyene er sterkt undervurdert. Ny-Caledonia har minst 58 endemiske arter i Diplodactylidae.

## Eksterne lenker
* 
* A.M Bauer (1988) Reptiles and the biogeographic interpretation of New Caledonia *Tuatara*, volume 30, issue 1
* A.M. Bauer & T. Jackman (2006) Phylogeny and microendemism of the New Caledonian lizard fauna *Proceedings of the 13th Congress of the Societas Europaea Herpetologica.* pp.&nbsp;9&ndash;13
* R.A Sadlier & A.M. Bauer (udatert) Conservation status of endemic New Caledonian lizards *Australian Museum Online*
* The New Zealand Herpetological Society: Geckos
*
Ange

:*For fornavnet, se [[Ange (navn)]].*

**Ange** er et fransk progrock-band dannet i 1970 av brødrene Francis (keyboard) og Christian (vokalist) Décamps.

## Historie
Fra begynnelsen av var Ange inspirert av Genesis og King Crimson, og musikken deres er ganske teatralsk og poetisk. Deres første suksess var en cover av Jacques Brel-sangen *[[Ces Gens-Là]]*, på albumet *Le Cimetière des Arlequins*.

De tre andre medlemmene var i de første årene (vanligvis regnet som deres beste år), var Jean-Michel Brézovar på gitar, Gérard Jelsch på trommer, og Daniel Haas på bass og akustisk gitar.

I 1995, gjorde de sin farvelturné. Christian Décamps ga ut et par album som "Christian Décamps et Fils", før han tok navnet  "Ange" in 1999 (han hadde med seg det samme bandet som fra soloalbumene; dette inkluderte blant andre hans sønn, Tristan), med albumet *La voiture à eau*.

## Keyboard
Keyboardlyden av den første epoken i Anges eksistens kan minne om en mellotron, lyden av et viscountorgel kjørt gjennom et hammondorgel, modifisert med romklang. En ordentlig mellotron ble imidlertid brukt på albumet *Guet-Apens* i 1978.

## Diskografi
### Christian and Francis Décamps' æra
* *[[Caricatures (Ange album)|Caricatures]]* (1972)
* *[[Le Cimetière des arlequins]]* (1973)
* *[[Au-delà du délire]]* (1974)
* *[[Émile Jacotey]]* (1975)
* *[[Par les fils de Mandrin]]* (1976)
* *Tome VI : Live 1977* (1977)
* *En concert : Live 1970-1971* (1977)
* *Get-apens* (1978)
* *Vu d'un chien* (1980)
* *Moteur* (1981)
* *La Gare de Troye* (1983)
* *Fou* (1984)
* *Egna* (1986)
* *Tout feu tout flamme... C'est pour de rire* (1987)
* *A propos de...* (1982)
* *Sève qui peut* (1987)
* *Vagabondages* (Samleplate) (1989)
* *Les larmes du Dalaï Lama* (1992)
* *Mémo* (Samleplate) (1994)
* *Un p'tit tour et puis s'en vont : Live 1995* (1995)
* *Tome 87 (Live)* (2002)
* *Ange en concert : Par les fils de Mandrin (Millésimé 77)* (2004)

### Christian and Tristan Décamps' æra
* *La Voiture à eau* (1999)
* *Rêve partie : Live 2000* (2000)
* *Culinaire lingus* (2001)
* *?* (2005)

## Bibliografi
**Ange, le livre des légendes*, med undertittelen *L'anthologie définitive sur le groupe mythique du rock français*, av Thierry Busson, Xavier Chatagnon og Bruno Versmisse, 292 sider, Éclipse éditions, 1995. ISBN 2-911494-00-8

## Eksterne lenker
* 
*
Hilde Katrine Eriksen

**Hilde Katrine Eriksen** (født 1963) var redaktør i Nordnorsk Magasinog Nordkalottforlaget. Hun overtok som redaktør i 2005 etter Jann Oskar Granheim. Eriksen er datter av Hans Kristian Eriksen som startet Nordnorsk Magasin i 1978. Fra 2006 til 2010 var hun også  prosjektleder for Ordkalotten, Tromsø internasjonale litteraturfestival.

## Referanser
Fekting under Sommer-OL 1928

**Fekting under Sommer-OL 1928** ble arrangert fra 29. juli til 11. august 1928 i Schermzaal i Amsterdam. 

Fekting var med på OL-programmet for åttende gang i Sommer-OL 1928 i Amsterdam. 259 utøvere fra 27 nasjoner konkurrerte om sju olympiske titler, tre individuelle og tre i lag for menn og en individuell konkurranse for kvinner. Det ble fektet med kårde, sabel og florett.  

## Medaljefordeling

## Resultater
### Menn
#### Florett

#### Florett, lag

#### Kårde

#### Kårde, lag

#### Sabel

#### Sabel, lag

### Kvinner
#### Florett

## Eksterne lenker
* Fencing at the 1928 Summer Olympics hos olympedia.org
* Resultater og profilside  hos sports-reference.com
Horns for Hire

**Horns for Hire** er en norsk blåsertrio, startet i 1986.

Horns for Hire består av Morten Halle (saksofon), Torbjørn Sunde (trombone) og Jens Petter Antonsen (trompet). 

Trioen opptrer – som navnet antyder – som innleid blåserseksjon for andre artister, i studio og live.

I 2006 fikk de Gammleng-prisen i klassen studio.

## Medlemmer

* Morten Halle — saksofon
* Torbjørn Sunde – trombone
* Jens Petter Antonsen – trompet

## Diskografi

### Medvirker på (utvalg)
* Mrs. Robinson: liveopptredener som Mrs. Robinson & Horns for Hire 
* Thowsen: låta «Young American» på albumet *Call Me Stranger* (1986) 
* Hans-Inge Fagervik: albumet *Painted Pictures* (1989) 
* Dag Kolsrud: låta «The Medley» på single og på albumet *December* (1990) 
* Ole Edvard Antonsen: live og albumet *Tour De Force* (1992)
* Grethe Svensen: albumet *The Right To Sing* (1992)
* Øystein Sunde: albumet *Du må'kke komme her og komme her *(1994)
* Eriksen: albumet *The Water is Wide* (1994)
* Dance with a Stranger: live og albumet *Unplugged Hits* (1995)
* D.D.E.: albumet *Jippi* (2000)
* New Jordal Swingers: albumet *Indigo* (2001)

## Referanser

## Eksterne lenker
*
Aksu

**Aksu** kan ha flere betydninger:

* Aksu (Antalya) – by og distrikt i provinsen Antalya i Tyrkia.
* Aksu (Isparta) – by i provinsen Isparta i Tyrkia.
* Aksu (Xinjiang) – prefektur i Xinjiang i Kina.
** Aksu (Aksu) – byfylke i Aksu prefektur i Kina.
* Aksu (elv i Xinjiang) – elv i Xinjiang i Kina.
* Aksu (elv i Kasakhstan) – elv i Kasakhstan.
* Aksu (elv i Tyrkia) – elv i Tyrkia.
* Aksu (Bartang) – elv i Afghanistan og Tadsjikistan, øvre del av elva Bartang.
Aksu (elv i Xinjiang)

**Aksu** (kinesisk: 阿克苏河; pinyin: *Ākèsù Hé*, uigurisk: ئاقسۇ دەرياسى &ndash; *Aqsu däryasi*) er ei elv i Kirgisistan og Xinjiang-provinsen nordvest i Kina. Den er ei tilløpselv til Tarim. I Kirgisistan kalles elva **Saryjaz**, og fra grensa med Kina til samløpet med Toshkan kalles den **Kumarik**.

Aksu har utspring fra Semjonovbreen lengst øst i Kirgisistan, i Tien Shan-fjellene nær grensa mot Kasakhstan. Herfra renner den først mot vest, før den snur mot sør og bryter gjennom høyfjellene og inn i Xinjiang helt nord i Tarimbekkenet.  Ved byen Aksu, som ligger på 1&nbsp;270 moh, løper den sammen med sideelva Toshkan, som kommer inn fra vest. Etter samløpet renner elva videre mot sør og inn i den nordligste utkanten av Taklamakan-ørkenen, hvor den munner ut i Tarim-elva. Aksu er den eneste av Tarims kildeelver som renner hele året.

## Referanser
Haugenstua holdeplass

**Haugenstua holdeplass** ligger mellom stasjonene Grorud og Høybråten på den gamle Hovedbanen. Holdeplassen har ca. én million reisende pr. år og plasserer seg med dette høyt oppe på lista over landets mest trafikkerte stasjoner. Haugenstua holdeplass ligger 12,09 kilometer fra Oslo S. Holdeplassen ble åpnet i 1937. 

Haugenstua holdeplass fikk i 2007 ny perrong for nordgående trafikk. Holdeplassen er ombygd for totalt 32 millioner kroner, samt at Jernbaneverket har utført arbeider for Oslo kommune til en verdi av 3,2 millioner.

## Litteratur
* 

## Eksterne lenker
Haugenstua

**Haugenstua** er en drabantby i bydel Stovner i Groruddalen i Oslo, plassert i dalbunnen mellom strøkene Høybråten og Stovner. Området er preget av store boligblokker og en del næringsbygg. Området har to skoler, Haugenstua skole, som ligger i Smiuvegen og Stig skole i Garver Ytteborgs vei.

Boligbebyggelsen på Haugenstua består i hovedsak av Haugenstua borettslag. Dette borettslaget består av ti syv-etasjers blokker, med totalt 882 4-, 3- og 1-roms leiligheter. Det stod innflytningsklart i 1968/69. Garver Ytteborgs vei løper parallelt med Østre Aker vei nord for borettslaget, mens Ole Brumms vei løper langs Hovedbanen syd for den.

Kristoffer Robins vei ligger på nordsiden av Østre Aker vei og leder til strøket Smedstua. Ved boligblokkene på Haugenstua er det etablert parsellhage for beboerne.

Haugenstua holdeplass for jernbane, med tilgang fra Haugenstuveien, blir benyttet av ca. 1 million reisende hvert år.

Haugensuta er også stedet der Herman Flesvigs karakter Ola Halvorsen i Førstegangstjenesten er fra.

## Referanser




## Eksterne lenker
* 
* Kunstvandring på Smedstua & Haugenstua
Tatara-broen

**Tatara-broen** er en skråkabelbro i Japan og del av Nishiseto-motorveien. Den forbinder øyene Honshu og Shikoku.

Tatara-broen er 1&nbsp;480 meter lang, tårnene er 220 meter høye og det lengste spennet er på 890 meter. Dette var verdens lengste spenn på en skråkabelbro frem til 2008 da Sutongbroen i Kina sto ferdig. I 2020 var den verdens niende lengste skråkabelbro. Byggingen av broen startet 25. august 1990, den ble åpnet for trafikk den 1. mai 1999.

Broen var egentlig planlagt som en hengebro i 1973, men dette ble endret i 1989. En skråkabelbro trenger ikke de massive forankringene for kablene i hver ende og dermed ble naturinngrepene mye mindre med denne typen bro.

## Referanser
Hallgrímur Helgason

**Hallgrímur Helgason** (født 1959) er en islandsk forfatter.  

I 1999 ble han nominert til Nordisk råds litteraturpris for boka «*101 Reykjavík*», han ble også nominert i 2007 for romanen «*Rokland*» (Stormland). I 2000 kom filmen «*[[101 Reykjavík]]*», en filmatisering av boka. 
## Bibliografi
* 1996 :101 Reykjavík (101 Reykjavík 2001)
* 2001: Höfundur íslands (Islands forfatter 2006)
* 2005: Rokland (Stormland 2007)
* 2018 :Sextíu kíló af solskini (Seksti kilo solskinn 2026)

## Referanser


## Eksterne lenker
* 
* Gammel hjemmeside
Haruhi Suzumiya

**Suzumiya Haruhi** (涼宮 ハルヒ) er hovedpersonen i en *[[manga]]*, som går under navnet "Suzumiya Haruhi no Yuutsu". Serien består av to *manga* serier, en novelle serie, to *[[Anime]]* sesonger og en film.

Haruhi Suzumiya er en grunnlegger av, og rekrutterer til, SOS-brigaden og er ansvarlig for å organisere dennes aktiviteter. Hun er ofte "Mobberen" til Kyon, hovedpersonen i serien. Han ser ironisk på omtrent alt Haruhi gjør, for hun har en tendens til å klare å skape høyst urealistiske hendelser i en ellers så vanlig verden.

Serien er laget av Mizuno Makoto og Gaku Tsugano. Den er basert på en bokserie av Nagaru Tanigawa.
Sonderkommando 1005

**Sonderkommando 1005** («Spesialkommando 1005») var en hemmelig enhet i de tyske nazistenes ordensorganisasjon SS under andre verdenskrig. På ordre fra *[[Reichsministerium für die besetzten Ostgebiete]]* («Riksministeriet for de okkuperte østområdene») ble disse fra 1942 satt inn for å ekshumere (åpne) massegraver, hovedsakelig i Ukraina og Polen, der den jødiske lokalbefolkningen og krigsfanger var henrettet og begravd. Likene ble brent, og de gjenværende knoklene ble knust av veivalser og deretter spredt. En egen teknisk nyvinning, en såkalt knokkelmølle. Virksomheten er også omtalt som *Aktion 1005* og *Sonderaktion 1005* («spesialaksjon 1005»).

Kommandoen skulle for det første skjule de tyske krigsforbrytelsene, for det andre hente verdisaker fra likene. Arbeidskraften var for det meste jøder fra konsentrasjonsleiren Auschwitz, som senere ble henrettet. Tvangsarbeiderne ble delt i tre grupper: Den første gruppa gravde opp gravene, den andre samlet likene i hauger og den tredje ransaket likene for gjemte gullgjenstander (for eksempel i tenner og ringer). Leder for disse gruppene var *[[SS-Standartenführer]]* Paul Blobel. Han ledet også massakren i Babij Jar i september 1941 da over 33 000 ukrainske jøder ble drept på to dager. Bobel ble dømt til døden i Einsatzgruppenprosessen etter krigen og henrettet.

Kommandoens virksomhet ble ytterligere kjent gjennom vitneutsagn i rettssaken mot Adolf Eichmann. Han var blant de hovedansvarlige for logistikken under holocaust og ble dømt i Israel i 1961 og henrettet året etter.

## Litteratur
* Ernst Klee, Willi Dreßen, Volker Rieß (Hrsg.): *'Schöne Zeiten'. Judenmord aus der Sicht der Täter und Gaffer*, Fischer, Frankfurt/Main 1988
* Harald Welzer: *Täter. Wie aus ganz normalen Menschen Massenmörder werden*, Fischer, Frankfurt/Main 2005

## Se også
* Sonderkommando
* Einsatzgruppenprosessen
Sherry Hormann

**Sherry Hormann** (født 20. april 1960 in Kingston i New York; også skrevet **Sherry Horman**) er en tysk manusforfatter og film- og fjernsynsregissør.

Hun flyttet med familien til Tyskland i 1966. Fra 1979 til 1983 studerte hun ved Hochschule für Fernsehen und Film München. Etterpå arbeidet hun som script og regiassistent ved spillefilmproduksjoner. Fra 1986 har hun arbeidet som regissør og manusforfatter. Hun underviser også ved den internasjonale filmskolen i Köln.

Hun har fått en rekke priser.

Sherry Hormann er gift med regissøren Dominik Graf, og har en datter.

## Filmografi
* 2006: Der Kriminalist regi
* 2005: Helen, Fred & Ted regi
* 2004: Die Wüstenblume manus (etter roman av Waris Dirie)
* 2003: Männer wie wir, regi
* 2003: Wenn Weihnachten wahr wird, regi
* 2001: Meine Tochter ist keine Mörderin, regi
* 2000: Bella Block: Schuld und Sühne, regi og manus
* 1999: Bella Block: Blinde Liebe, regi
* 1999: Scheidung auf amerikanisch, regi
* 1998: Denk ich an Deutschland...: Angst spür ich, wo kein Herz ist, regi
* 1998: Ich bin reich arm, regi
* 1997: Widows, regi
* 1996: Liebe und Verhängnis, regi
* 1996: Irren ist männlich, regi
* 1993: Frauen sind was wunderbares, regi og manus
* 1991: Leise Schatten, regi og manus
* 1987: Tiger, Löwe, Panther, manus

## Referanser


## Eksterne lenker
* 
*
Statsforvalteren i Rogaland

**Statsforvalteren i Rogaland** et norsk statlig embete, som utfører statsforvalterens oppgaver overfor kommunene i Rogaland. Embetet ble etablert i 1662, da Stavanger amt ble opprettet. Embetet skiftet navn 1. januar 2021 fra *Fylkesmannen i Rogaland* til *Statsforvalteren i Rogaland*. Statsforvalteren har sete i Stavanger og har 190 ansatte.

Statsforvalteren skal bidra til at Stortingets og Regjeringens retningslinjer blir fulgt opp. Dette skjer ved at statsforvalteren utfører forvaltningsoppgaver på vegne av departementene, og ved at statsforvalteren overvåker kommunenes virksomhet og er klageinstans for mange typer kommunale vedtak. 

## Organisasjon
Statsforvalteren i Rogaland er organisert i fem fagavdelinger og to staber:
* helse-, sosial- og barnevernsavdeling
* landbruksavdeling
* miljøvernavdeling
* samfunnsavdeling
* utdanningsavdeling
* administrativ stab
* beredskapsstab

## Liste over embetsinnehavere
Lista nedenfor omfatter også amtmenn i Stavanger amt. Begrepene *[[fylke]]* og *fylkesmann* erstattet *[[amt]]* og *[[amtmann]]* 1. januar 1919.

## Referanser


## Kilder

* Norsk samfunnsvitenskapelig datatjeneste , www.nsd.uib.no
* Fylkesmannboka, regjeringen.no
* Store norske leksikon - [Fylkesmenn og amtmenn (stiftamtmenn) siden 1671](https://web.archive.org/web/20150414070635/https://snl.no/Fylkesmenn_og_amtmenn_(stiftamtmenn)_siden_1671)
* World statesmen, worldstatesmen.org
Lisa Maria Potthoff

**Lisa Maria Potthoff** (født 25. juli 1978 i Berlin) er en tysk skuespillerinne.

Hun vokste opp i München, og studerte ved Schauspiel München. Fra 1995 fikk hun roller i fjernsynsserier. I senere år har hun hatt hovedroller i flere spillefilmer, bl.a. som bruden Sophie i den sorte komedien *[[Die Bluthochzeit]]*, som kjæresten Nadja i *[[Soloalbum (film)|Soloalbum]]* eller som Susanne, manageren for et homsefotballag i *[[Männer wie wir]]*. 

## Filmografi (utvalg)
* *Marie Brand - Marie und die Engel des Todes (2013)*
* *Rosa Roth - Der Schuss (2013)*
* *Die Gruberin (2013)*
* *[[Stellungswechsel]]* (2007)
* *[[Schwere Jungs]]* (2007)
* *Kahlschlag (2005)
* *Mozart – "Ich hätte München Ehre gemacht"* (2005)
* *Die Bluthochzeit* (2005)
* *Lieber Frankie* (2005)
* *Kebab Connection* (2005)
* *Männer wie wir* (2004)
* *Soloalbum'' (2003)

## Referanser


## Eksterne lenker
*
Maximilian Brückner

**Maximilian Brückner** (født 10. januar 1979 i München i Bayern) er en tysk film-, fjernsyns- og teaterskuespiller.

Han gikk på den velrenommerte teaterskolen Otto Falckenberg Schule, og fikk sitt første engasjement ved Münchner Volkstheater. Han har medvirket i film- og fjernsynsproduksjoner siden 2003.

Han har fått flere priser.

## Referanser


## Eksterne lenker
*
Raymond

**Raymond** er et mannsnavn med opprinnelse i det germanske navnet *Reginmund* dannet av navneleddene *ragin*, «råd», og *mund*, «beskytter».

## Utbredelse
*Raymond* har vært et populært navn i USA siden 1870-årene og hadde en popularitetstopp med 1.1% i 1919.

*Raymond* var et vanlig navn i England fra 1920-årene til 1960-årene.

|}

## Kjente personer med navnet
Personene i listen er ordnet kronologisk etter fødselsår.
* Raymond Sereba, norsk-ivoriansk danser og musiker
* Raymond Johansen (1961–), norsk politiker
* Raymond Kvisvik (1974–), norsk fotballspiller

### Oppdiktede personer
* Raymond Barone, spilt av Ray Romano, i TV-serien *[[Alle elsker Raymond]]*
* Raymon fra Fredrikstad, komifigur i Øivind Johannessen sin skikkelse

## Referanser


## Eksterne lenker
*
Menn som oss

***Menn som oss*** (orig. *Männer wie wir*) en tysk filmkomedie  og fotballfilm fra 2004 av Sherry Hormann. Den handler om en fotballspiller som blir kastet ut av laget sitt da han forteller at han er homofil. Han setter sammen et homofilt fotballag og spiller mot sitt gamle lag.
Susanne, manageren for det homofile laget, blir spilt av Lisa Maria Potthoff.

## Handling
Ecki bor sammen med sine foreldre som eier et bakeri i Boldrup, en (fiktiv) liten tysk by i nærheten av Dortmund. Fotball er veldig populært i den sterkt industrialiserte regionen. Ecki har lenge vært en ivrig og suksessfull spiller ved en lokal klubb FC Boldrup helt siden barndommen. Men han mislykkes med ett straffespark under en veldig viktig kamp, og klubben mislykkes med opprykket til en distriktsliga. Ecki blir deretter kastet ut av laget.

Men denne feilen hans blir brukt til å dekke over den virkelige årsaken til at han ble sparket ut fra laget: At han var homofil, og ble observert i det han kysser en annen spiller Tobias på munnen. Ecki setter umiddelbart i gang med å grunnlegge hans egen klubb, fordi han ønsker å slå sine tidligere lagkamerater i fotball. Hans søster Susanne hjelper ham med å rekruttere flere homoseksuelle spillere til denne nye klubben. Blant de største forhåpningene er to brasilianere Ronaldo og Ronaldinho og en heterofil bokhandler Klaus. Trening av laget blir gjort av Karl, en tidligere fotballspiller som sluttet med sporten mange år tidligere etter et sviende nederlag.

## Referanser


## Eksterne lenker
*
Øivind Johannessen

**Øivind Johannessen** (født 4. oktober 1950, død 23. september 2018) var en norsk komiker og skuespiller. 

Johannessen spilte i en rekke revyer, og var i riksmediene særlig fremhevet for sin tolkning av rollefiguren «Raymon» fra Fredrikstad, skapt av humoristen Ragnar Pedersen (1942-2007).

Han var siden 1996 medlem i revytrioen 3 Kæll som spilte over tusen forestillinger i Østfold. Gruppa har gitt ut CD-ene *Kæll på disco* i 2002 og *3 Kæll på plate* i 2003.

Johannesen medvirket også som skurk i den tredje serien med Brødrene Dal, *[[Brødrene Dal og legenden om Atlant-is]]*, og fremførte også stemmen til Obelix i *[[Asterix erobrer Amerika]]*, begge fra 1994.

Han var fra 1970-tallet dessuten kjent lokalt som Elvis-imitator under navnet «King Kong».

Johannessen mottok Leif Justers ærespris i 2004.

## Diskografi

### Album
* *[[Sock'n Roll]]* (1982)
* *[[Raymon's græitest - godbiter med Raymon fra Catsrevyene]]* (1989)
* *[[Postens sommerkassett - Raymon og den forsvunne hverdagen]]* (1990)

### 3 Kæll
* *[[Kæll på disco]]* (2002)
* *[[3 Kæll på plate]]* (2003)

## Referanser




## Eksterne lenker
* Revytrioen ''3 Kæll''
Liste over Nord-Trøndelags fylkesmenn

**Liste over Nord-Trøndelags fylkesmenn** begynner i 1805, idet Nordre Trondhjems amt ble opprettet ved en kongelig resolusjon av 24. september 1804 som fastslo at Trondhjems amt skulle deles i Nordre og Søndre Trondhjems amt. Amtene skiftet 1. januar 1919 navn til *[[Fylke (Norge)|fylke]]*, og fylket fikk navnet Nord-Trøndelag fylke. Embetet ble avviklet ved utgangen av 2017; i og med at Trøndelag fylke ble opprettet 1. januar 2018.

Fylkesmannen er regjeringens representant i sitt fylke. Han skal bidra til at Stortingets og regjeringens vedtak og retningslinjer blir fulgt opp. Dette skjer for det første ved at fylkesmannen utfører forvaltningsoppgaver på vegne av departementene, og for det andre ved at fylkesmannen overvåker kommunenes virksomhet og er klageinstans for mange typer kommunale vedtak.

## Fra Verdal, via Inderøy til Steinkjer
Den første amtmann i Nordre Trondhjems amt, Caspar Conrad Rafn, bodde i Verdal, slik det var bestemt i den kongelige resolusjonen. Rafns etterfølger Christen Elster bosatte seg likevel på Inderøy, og i 1818 kjøpte staten den tidligere kapellangården Sund gård i Inderøy. Dette innledet en nesten åtti år lang tilknytning til Inderøy. Elster bodde ikke selv på Sund, men hans fire etterfølgere bodde og holdt kontor der. Da Ole Anton Qvam tiltrådte i 1894 bodde han på Gjævran gård i Egge (nå i Steinkjer), og tok embetet med seg dit. Sund gård ble solgt i 1900. 

Fylkesmannsboligen i Steinkjer, «Eggeli», ble tegnet av trondheimsarkitekten Axel Guldahl og bygget i 1919 under ledelse av Halvor Bachke Guldahl; Guldahl hadde tidligere bodd i villaen *Ølvisheim*, og hatt kontorene der. Arbeidet med å flytte embetslokalene fra en landlig beliggende embetsgård og inn i bymessige strøk kan sees som en del av en større urbaniseringsprosess i samfunnet. Eggeli var både fylkesmannsbolig og kontor fram til 1945. Bygningen var deretter embetsbolig for fylkesmennene fram til 1986. Etter dette falt ordningen med tjenestebolig vekk.

Fylkesmannens kontor var fra 1948 og fram til 1962 i *Føinumgården* i Elvegata 1 i Steinkjer sentrum. Fra 1962 flyttet embetet inn i fylkeskommunens nybygde kontorbygg i Ogndalsvegen 2, også i sentrum. Statens hus i Steinkjer sto ferdig i 1988, i sørenden av sentrum, og huser både fylkesmannen, Politikammeret og flere andre regionale statsetater.

Trøndelagsfylkene ble slått sammen til Trøndelag fylke fra 1. januar 2018, etter vedtak i Stortinget den 8. juni 2016. Dette er i tråd med lokale vedtak: Den 27. april 2016 møttes begge fylkestingene på Stiklestad og vedtok en søknad om sammenslåing av de to fylkene som et ledd i regionreformen. Det nye fylkesmannsembetet for Trøndelag har sete på Steinkjer.

## Fylkesmennene

## Referanser


## Eksterne lenker

* Offisielt nettsted for Fylkesmannen i Nord-Trøndelag
Abanyom

**Abanyom** er et niger-kongospråk i den bantoide gruppa som brukes av omkring 12&nbsp;500&nbsp;mennesker i Nigeria. Språket tilhører den ekoide gruppa av bantoide språk. Språket er ganske nært beslekta med bantuspråka uten å være en del av dem, da det i likhet med bantuspråka tilhører den sørlige greina av den bantoide gruppa. Abanyom er et tonespråk og har i likhet med bantuspråk et typisk nominalklassesystem.

## Referanser
Makua (språk)

**Makhuwa** er et språk som blir brukt av 2,5 millioner av makua-folket, som lever nord for Zambezi-elven i Mosambik i Afrika. Språket er det viktigste stammespråket i Mosambik.

Makhuwa har et nært slektskap til lomwe.

## Referanser
Lars Otto Roll Grundt

:*Se også [[Lars Otto Grundt]], professor og leksikograf, samt [[Laurie Grundt]], kunstmaler.*

**Lars Otto Roll Grundt** (1843–1907) var en norsk jurist og embetsmann.

Han hadde artium fra Christiania Katedralskole 1859, ble cand.jur. i 1864, arbeidet som kopist i Høyesterett 1864-65, og som fullmektig hos sorenskriveren/byfogden i Hamar 1865 til 1867. Han var sekretær, byråsjef og ekspedisjonssjef i Justisdepartementet 1867 til 1884, og redaktør for *[[Departementstidende]]* 1876-84.

Han var amtmann i Nordre Trondhjems amt 1884 til 1894 og stiftsamtmann i Søndre Trondhjems amt 1894 til 1907.

Grundt var direksjonsmedlem i Røros Kobberverk. Han var også medlem av kontrollkommisjonen for Reitgjerdet pleiestiftelse og for Thomas Angells stiftelser

Han ble utnevnt til ridder av St. Olavs Orden i 1887 og 21. januar 1895 forfremmet til kommandør av 1. klasse. Han var også kommandør av 1. klasse av den svenske Nordstjerneordenen.

Han var gift med Signe Kyhn, datter av amtmann i Hedmark Ludvig Kyhn.

## Referanser




## Kilder
* *Den Kongelige norske Sankt Olavs orden 1847-1947*,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947
* *Nord-Trøndelag, amtmenn og fylkesmenn 1804-1972*. Steinkjer, 1972
*
Bhutto

**Bhutto** er et pakistansk etternavn. Det kan vise til
* Pakistans tidligere statsminister Benazir Bhutto 
* Pakistans tidligere president Zulfikar Ali Bhutto, som ble henrettet for å ha beordret drapet på en politisk motstander.
* Benazir Bhutto sin sønn, Bilawal Bhutto Zardari
Sooners

Det engelske ordet **Sooners** ble brukt for å beskrive nybyggerne som bosatte seg i de utildelte landområdene i de områdene som nå utgjør staten Oklahoma og som da utgjorde Indianerterritoriet, *før* president Benjamin Harrison offisielt gjorde områdene for åpne for hvem som helst ved en lov som trådte i kraft 2. mars 1889.
Håkon Banken

**Håkon Banken** (1949–2018) var en artist og trubadur fra Hof i Solør i Hedmark. Han er kjent for tekster om harde oppvekstvilkår, livet på landet, depresjon og ungdomstid. 

Han vokste opp i pinsemenigheten og opptrådte først på bedehuset. Hans popularitet vokste fra debututgivelsen i 1977 og gjennom hele åttitallet. Musikken ble etterhvert også populær i de store dansebandmiljøene i Malung og andre deler av Sverige. Han solgte mer enn en halv million plater og kassetter og var øverst på Norsktoppen i flere uker.

Arne Bendiksens talentspeider oppdaget Banken gjennom en kassett innspilt på psykiatrisk avdeling ved Hamar, og de fikk solgt musikken som kassetter på bensinstasjoner. Den danske artisten Jodle Birge kontaktet Bendiksen og ba om å få spille inn og synge noen av Bankens sanger på musikalsporet som han fikk oversendt. Dansken fikk en stor radiohit i Danmark med Bankens «Rigtige venner» i 1986 og spilte den inn på engelsk i Nashville og senere av andre i flere versjoner på flere språk.

I 2001 ga han ut sitt 16. soloalbum, *Flickan från Gästis*; samme år var han også gjesteartist på ''Frem fra Glemselen kap.20'' sammen med Rita Engebretsen og Helge Borglund.

## Diskografi
* *[[Takk for livet]]* (1977)
* *[[Hvordan tror du verden ser på meg]]* (1978)
* *[[Jeg vil glemme!]]* (1979)
* *[[Hvem skal dømme?]]* (1980)
* *[[Barnatro (album)|Barnatro]]* (1981)
* *[[Rosen]]* (1982)
* *[[Håkon Banken (album)|Håkon Banken]]* (1984)
* *[[Håkon Bankens beste]]* (1984)
* *[[Rik, men fattig millionær]]* (1984)
* *[[Min barndoms jul (album)|Min barndoms jul]]* (1986)
* *[[Ingen plåtcab til himmelen]]* (1987)
* *[[Farvel Broder Aage]]* (1988)
* *[[Perleporten (album)|Perleporten]]* (1989)
* *[[Sikkert som Banken]]* (1991)
* *[[Takk for livet-Bankens beste]]* (2000)
* *[[Flickan från Gästis]]* (2001)

## Kjente sanger
* «Tømmer og Luksus»
* «Det var kun en drøm»
* «På Flisa»
* «Du eller ingen»
* «Härliga Värmland»
* «Brevet til mamma»
* «Rosen»
* «Bilhandler Th. Svendsen»
* «Den stora dagen»
* «Riktige venner»
* «Hvem skal dømme»
* «Svinesundsvisa»
* «Soldatens kortstokk»
* «Syng meg hjem igjen»
* «Pappas Lille Gull»
* «Pappa kan jeg kalle henne mamma»

## Referanser


## Eksterne lenker
*
Sporofytt

**Sporofytt** er en sporeproduserende generasjon hos alger, karsporeplanter og frøplanter,  organismer med generasjonsveksling. Den andre generasjonen kalles *gametofytt*.

Sporofytten er diploid. Det vil si at sporofyttens celler inneholder arvestoff med et dobbelt sett av kromosomer. Det skrives 2n, hvor n er organismens antall kromosomer i en haploid kjønnscelle (n). Den dannes fra en diploid zygote, resultatet av en sammensmelting av to kjønnede haploide celler produsert av en gametofytt.

Sporofytten produserer sporer ved reduksjonsdeling, en type celledeling kalt *meiose* som fordeler kromosomene i haploide celler. Sporene som dannes på denne måten kan hver for seg utvikle seg til en gametofytt gjennom *mitose*, en type celledeling hvor én celle deler seg i to eksakte kopier.

Detaljene i generasjonsvekslingen varierer. Noen ganger er sporofytten og gametofytten like av utseende, andre ganger ikke. Sporofytten og gametofytten kan også være to atskilte individer, eller gametofytten kan utvikle seg fra samme individ som sporofytten.

## Referanser
Norgesmesterskapet i fotball for menn 1999

**Norgesmesterskapet i fotball for menn 1999** ble vunnet av Rosenborg etter at de slo  i cupfinalen. Det var Rosenborgs åttende norgesmesterskap. Begge mål ble scoret av Jan Derek Sørensen.

## 1. runde

## 2. runde

## 3. runde

## 4. runde

## Kvartfinaler

****' &ndash;  3-2
* &ndash; ***' 1-2
****' &ndash;  3-0
****' &ndash;  5-0

## Semifinaler

****' &ndash;  2-1
* &ndash; ***' 3-4 e.e.o.

## Finalen

## Kilder
*http://www.rsssf.no
*Bjørn Veseth (red). *Sport 99*. Notabene Forlag. ISBN 82-482-0159-7.
*Halvor Hanneborg (red). *NFFs Årbok 1999*. Norges Fotballforbund / SPORT MEDIA AS.
Douglas Alexander

**Douglas Alexander** (født 1967) er en britisk politiker som representerer Labour Party i Underhuset. 

Alexander studerte ved University of Edinburgh. I 2001 ble han handelsminister og etter valget i 2005 ble han europaminister, i mai 2006 transportminister og minister for Skottland.

## Referanser


## Eksterne lenker
* 
*